**Студентска успеваемост през учебната 2015 – 2016 година**

 Резултатите от проведените през 2016 година редовни и поправителни изпитни сесии са отразени на следните графики:

**Среден успех по задължителни дисциплини** **от зимната сесия на учебната 2015/2016 учебна година**

**Среден успех от свободно избираемите дисциплини** **I – V курс през зимната сесия на учебната 2015/2016 учебна година**

**Среден успех от задължителните дисциплини на студентите от англоезично обучение през зимната сесия на учебната 2015/2016 учебна година**

Няколко извода се налагат от анализа на данните, посочени в графиките. Видно е, че съществува значителна разлика в успеха на студентите по задължителните и свободно-избираемите дисциплини, което може да се тълкува двуяко. От една страна, това може да се свърже с по-високата мотивираност на студентите при подготовката им по избираемите дисциплини, но от друга страна този успех би могъл да подсказва и по-лежерно отношение на преподавателите или занижени критерии при оценяването на знанията с оглед запазване на интереса към съответната дисциплина. Другото впечатление, което се налага, е по-високият успех на студентите от англоезичното обучение.

Почти същите изводи се налагат и при разглеждане на резултатите, постигнати по време на лятната изпитна сесия на учебната 2015/2016 академична година.

**Редовна лятна сесия, задължителни дисциплини I – V курс: брой и процент на получените оценки по шестобалната система**

**Общ брой явявания - 2334 Среден успех – 3.57**

**Редовна лятна сесия, избираеми дисциплини I – V курс: брой и процент на получените оценки по шестобалната система**: **Общ брой явявания - 591 Среден успех – 4.72**

**Ликвидационна сесия, задължителни дисциплини I – V курс**

**Общ брой явявания - 970; Среден успех – 2.88**

**Ликвидационна сесия, свободно избираеми дисциплини I – V курс**

**Общ брой явявания - 43; Среден успех – 4.00**

 И през лятната и при ликвидационната изпитна сесии средният успех от положените изпити по задължителните дисциплини е крайно неудовлетворителен - **среден 3.36.** Той дори е понижен в сравнение със средния успех по същите дисциплини за периода 2011 – 2015 г., който е бил **среден** **3.46.** Както и през минали години, така и през учебната 2015 – 2016 година продължава отчитане на слаба успеваемост по дисциплини като систематична и топографска анатомия, оперативна хирургия, а тази година и по вътрешни незаразни болести. Като основна причина се изтъква големият брой студенти, неявяващи се и отказващи се от полагане на изпит. Това поведение е продиктувано от стратегията да се изчаква ликвидационната сесия и отпускане на допълнителни дати с надеждата преподавателите да бъдат притиснати да снижат критериите при изпитване. Тази практика трябва спешно и радикално да се ревизира и всички допълнителни явявания на изпити извън редовните сесиии да се заплащат, като това изискване стане част от един нов „Правилник за устройство, дейност и управление“ на ВМФ. За стимулиране на усвояването на преподавания материал и поддържане у студентите на постоянна активност може да бъде обсъдено и прието правило за осъществяване на перманентен текущ контрол, като формата на провеждане ще бъде решена в катедрите за всяка дисциплина и обявявана още със започване на преподаването на дисциплината.

**Държавни изпити и дипломирани ветеринарни лекари**

Резултатите от проведените през отчетния период държавни изпити на редовна и поправителна сесии са представени в следващата таблица:

|  |  |  |
| --- | --- | --- |
| **Изпит** | **Брой студенти** | **ОЦЕНКИ** |
| Слаб 2 | Среден 3 | Добър 4 | Мн. добър 5 | Отличен 6 | **Среден успех** |
|  | Редовна | Поправка |
| **Теоретичен** | 72 | 58 | 35 | 27 | 25 | 8 | 2 | **3.12** |
| **Практичен** | 57 | 17 | 17 | 13 | - | **2.87** |
|  |
| **ОБЩО** | 130 | 92 | 44 | 42 | 21 | 2 | **2.99** |

На редовната изпитна сесия с двата държавни изпитита се справиха само 27 абсолвенти, а на поправителната – още 20. На фона на държавната поръчка и приема от 160 души по специалността „ветеринарна медицина“, дипломирането на 47 завършили ветеринарни лекари (част от тях завършили семестриално в предишни години), както и ниският среден успех, пораждат редица тревожни въпроси в т.ч. и за нивото на преподаване, и изискват задълбочен анализ, както от страна на деканското ръководство, така и от всички преподаватели в отделните катедри.

Първенец на випуск 88-ми, с най-висок успех (Мн. добър 5,45), бе магистър - ветеринарен лекар Никола Низамов, следван от Мадлен Цонева с успех Мн. добър 5,31 и Росана Аянска с успех Мн. добър 5,00.